се инструкциите на производителя за монтирането на системата за предна защита, които трябва да включват въртящите моменти на затягане за всички скрепителни елементи.
 1.3.
 Всички устройства, проектирани за защита на пешеходците и на другите уязвими участници в движението по пътищата, изложени на риск, са правилно задействани преди и/или работят по време на съответното изпитване. Заявителят демонстрира, че устройствата функционират съобразно своето предназначение, ако превозното средство удари пешеходец или друг уязвим участник в движението по пътищата.
 1.4.
 Всички компоненти на превозното средство, които биха могли да променят своята форма или положение като „прибиращи се“ фарове и които не са специално предназначени за защита на пешеходците или другите уязвими участници в движението, се поставят във формата или положението, които техническите служби смятат за най-подходящи за тези изпитвания.
 2.
 Система за предна защита като отделен технически възел
 2.1.
 Когато за изпитвания е предоставена само система за предна защита, тя е в състояние да отговори на изискванията, определени в точки 3.—3.1.10. от раздел А, когато е монтирана на типа превозно средство, с който е свързано конкретното одобряване за тип на системата за предна защита като отделен технически възел.
 2.2.
 Изпитванията могат да бъдат проведени или със система за предна защита, монтирана на превозно средство от типа, за който тя е предназначена, или на рамка за изпитване, която стриктно представя съществените външни предни размери на типа превозно средство, за който е предназначена системата за предна защита. Ако при използване на рамка за изпитване системата за предна защита влезе в контакт с рамката по време на изпитването, изпитването се повтаря, като при това системата за предна защита бъде монтирана на действителния тип превозно средство, за който е предназначена. Когато изпитването се провежда със система за предна защита, монтирана на превозно средство, се прилагат условията на точка 1.
 3.
 Информация, която трябва да бъде предоставена.
 3.1.
 Всички системи за предна защита, независимо дали са част от одобряването на типа на превозно средство, на което по избор се монтира система за предна защита, или са били подложени на одобряване на типа като отделен технически възел, се съпътстват от информация за превозното средство или средства, за които тя е одобрена за монтиране.
 3.2.
 Всички системи за предна защита, чийто тип е одобрен като отделен технически възел се придружават от подробни инструкции за монтаж, в които се предоставя достатъчно информация, така че компетентно лице да може да я монтира правилно на превозното средство. Инструкциите са на официалния(ите) език(ци) на държавата членка, в която ще се продава системата за предна защита.
 Раздел Г
 Изпитване на удар на макет на долната част на крак в системата за предна защита
 1.
 Специални изисквания
 1.1.
 Всички изпитвания се изпълняват при скорост в момента на удара от 40 km/h.
 1.2.
 За система за предна защита, одобрена за монтиране на превозни средства, които отговарят на изискванията на раздел 2 от приложение I към Регламент (ЕО) No 78/2009 или точка 3.1. от приложение I към Директива 2003/102/ЕО, абсолютната стойност на максималното динамично разтягане на вътрешната странична връзка в коляното не трябва да превишава 40 mm, а максималното